Sekolah Kebangsaan Kuala Kebulu

Sekolah Kebangsaan Kuala Kebulu atau nama ringkasnya SK Kuala Kebulu, merupakan sebuah Sekolah Kebangsaan yang terletak di D/A Pejabat Pelajaran Daerah Kecil Sebauh..

Tahun 2009, Sekolah Kebangsaan Kuala Kebulu memiliki 58 pelajar lelaki dan 38 pelajar perempuan, menjadikan jumlah keseluruhan murid seramai 96 orang. Ia mempunyai seramai 12 orang guru.2009

Tahun 2021, 40 orang murid. 14 orang guru.

Sejarah 
SK Kuala Kebulu telah ditubuhkan sekitar tahun 1963. Di awal penubuhannya adalah atas hasil rundingan dan perbincangan Masyarakat Jelalong yang terdiri daripada Kaum Penan dan Kaum Iban.  Pengasas sekolah ini ialah Encik Kuang Anak Enggang dan Tuai Rumah Rinting Anak Ujap. Penubuhan sekolah ini telah disokong oleh Tuan Adam berbangsa British sebagai Pegawai Pejabat Kerajaan Bintulu, Encik Awang Jaya Bin Pengeran Tajuddin, Pegawai Bintulu District Council, Encik Abok Anak Jalin, Penghulu Kawasan Kemena dan Encik Jilan Anak Ujang (Bapa kepada Datuk Celestine Ujang). Pada ketika itu, SK Kuala Kebulu hendak ditubuhkan di Nanga Kebulu.Tetapi atas beberapa faktor tertentu, tapak sekolah ini dipindahkan ke hulu sedikit. Ia terletak di Sungai Satik tetapi masih mengekalkan nama asalnya.  Manakala dalam mendirikan bangunan sekolah berasaskan kayu dan beratapkan rumbia, penduduk sekitar Jelalong bergotong–royong untuk menyiapkannya.  

Sekitar tahun 80-an, barulah ada penambahbaikan terhadap keadaan fizikal bangunan dan kemudahan di sekolah ini. SK Kuala Kebulu terletak di hulu Sungai Jelalong, di Daerah Kecil Sebauh.  Kategori penempatan di bawah kesukaran, SK Kuala Kebulu merupakan sekolah Pedalaman 3.  SK Kuala Kebulu jugadikategorikan sebagai Sekolah Kurang Murid (SKM) Gred A.  

Perjalanan ke  SK Kuala Kebulu adalah menggunakan pengangkutan sungai dari Bandar Bintulu yang memakan masa lebih kurang 5 jam atau menggunakan jalan raya dari Bandar Bintulu ke Kem Goodwood, Tubau yang memakan masa lebih kurang 2 jam kemudian menggunakan pengangkutan sungai (bot panjang) yang memakan masa lebih kurang 2 jam (bergantung kepada paras air).  

Murid- murid yang menuntut di SK Kuala Kebulu terdiri daripada anak-anak penduduk dari 10 buah rumah panjang.Dan kini jumlah rumah panjang meningkat kepada 12 buah rumah panjang.  Mereka adalah daripada keturunan Penan dan Iban.  Perjalanan murid-murid ke sekolah menggunakan perahu yang mengambil masa sehingga 7 jam terutamanya murid dari kawasan Ulu Bayan.

Kebanyakan daripada ibu bapa yang menghantar anak-anak ke sekolah adalah dari kalangan yang mempunyai taraf sosio ekonomi yang mendapat punca pendapatan daripada hasil  menanam padi, tangkapan ikan di sungai, memburu di hutan dan bekerja di kem-kem pembalakan yang berhampiran.  Dari segi pendidikan pula, rata-rata di kalangan ibu bapa murid-murid mempunyai tahap pendidikan yang rendah. Oleh itu, adalah amat mencabar bagi pihak sekolah untuk mentransformasikan cara berfikir ibu bapa dan murid-murid supaya menerima Dasar Pendidikan Negara.  Maka peranan seorang guru dalam memberi kesedaran tentang kepentingan pendidikan amat perlu disamping dalam memasyarakatkan kaum masyarakat di Jelalong.

Pencapaian 

 Alamat
Sekolah Kebangsaan Kuala Kebulu
D/A Pejabat Pelajaran Daerah Sebauh. 
97100, Sebauh, Bintulu
Sarawak, Malaysia
Fax       = TIADA

SENARAI NAMA GURU BESAR YANG PERNAH BERKHIDMAT
DI SEKOLAH KEBANGSAAN KUALA KEBULU
Encik Unji1963 hingga 1964Encik Johari1965 hingga 1967Encik Iga1967 hingga 1969Encik Sapit Luang1970 hingga 1971Encik Jerome Mering1971 hingga 1972Encik William Ijon1972 hingga 1987Encik Engelbert Kunyang1988 hingga 1992Encik Tahmil1993 hingga 1995Encik Sukri1996Encik Watson Anjut1997Encik Peter Ding Kalang1997 hingga 2002Encik Buyong Banda2003Encik Nanang Jaya2004 hingga 2005Encik Paul Anak Jarum2005Encik Bernard Tahim Anak Bael2006 hingga 2011Encik Jubali Bin Haji Ossen2011 hingga 2015Puan Marie Bernadette Anak Michael  Inting2016 hingga KINI




Kuala Kebulu
Kuala Kebulu